Abbot Augustus Low

Abbot Augustus Low (Gus Low) (1843 – 1912) estis entreprenisto kaj inventisto el Broklino, kiu vivis en Kantono St. Lawrence (Nov-Jorkio). Low estis proprietulo de la Horseshoe Forestry Company. Li estas konsiderata kiel la inventisto de la paperpecigilo.

Low estis inventisto kaj posedis diversajn patentojn, kiel rimedon por konservi aceran sukeron, motoron, ellas-sistemon, ekbruligilon kaj botelon. Low registris patentpeton en 1909 por "paperujo" 
kiu verŝajne estis la unua paperpecigilo. Ĝi ricevis la usonan patentan numeron 929.960 la 31-an de aŭgusto 1909, sed neniam estis fabrikita. Kiam Low mortis, la sola inventisto kun pli da patentoj registritaj ol li estis Thomas Edison.

Kategorio:Inventistoj